Skënder Halili

Skënder Ahmet Halili (20 gusht 1940 – 13 dhjetor 1982) ishte një ish futbollist profesionist shqiptar i cili luante si qëndër-mbrojtës. Karrierën e tij me klube e shpenzoi duke luajtur me Tiranën, në atë kohë e quajtur 17 Nëntori, dhe Dinamon. Në nivel ndërkombëtar, ai ka luajtur 11 ndeshje me kombëtaren shqiptare.

Karriera me klube
Halili luajti me Dinamon nga dhjetori i vitit 1959 e deri në dhjetorin e vitit 1961, kur ai pezullua për një vit pasi kërkoi, por nuk u lejua, që të largohej nga Dinamo.

Karriera ndërkombëtare
Ai bëri debutimin e tij me kombëtaren shqiptare në qershor 1963 në ndeshjen kualifikuese të Lojërave Olimpike kundër Bullgarisë. Ai luajti gjithsej 11 ndeshje me Kuqezinjtë. Ndeshja e tij e fundit me kombëtaren erdhi në nëntor 1965 kundër Irlandës së Veriut e vlefshme për kualifikueset e FIFA Kupës së Botës.

Jeta personale
Në gusht 1966, Halili u arrestua dhe u burgos për 11 muaj gjoja se kishte bërë tregti në tregun e zi dhe pas përfundimit të burgimit u dërgua në galeritë e kromit në Bulqizë. Kjo gjë i dha fund përfundimisht karrierës së tij si lojtar në moshën 26 vjeç. Ai vdiq në dhjetor 1982 nga një sëmundje e rëndë.

Trashëgimia
Pavarësisht karrierës së tij të shkurtër, Halili konsiderohej si një nga mbrojtësit më të mirë dhe modern të futbollit shqiptar në atë kohë. Ai shquhej për luftën në ajër dhe nihej edhe për disiplinën e tij, duke mos u përjashtuar me karton të kuq asnjëherë. Në vitin 2000, Tirana vendosi të emëronte komplesin e saj në nder të tij, duke e quajtur "Kompleksi Skënder Halili".

Trofe
Klube
Dinamo
Kampionati Kombëtar Shqiptar: 1960

17 Nëntori
Kampionati Kombëtar Shqiptar: 1964–65, 1965–66
Kupa e Republikës: 1962–63

Personale
Tituj & nderime
"Mjeshtër Sporti"
"Mjeshtër i Merituar"
"Simbol i qytetit të Tiranës"
"Nderi i sportit shqiptar"
"Mjeshtër i Madh"

 Referime 

Lidhje të jashtme
Skënder Halili te National-Football-Teams.com

Kategoria:Lindje 1940
Kategoria:Vdekje 1982
Kategoria:Futbollistë shqiptarë
Kategoria:Futbollistë nga Tirana
Kategoria:Futbollistë në kombëtaren shqiptare
Kategoria:Futbollistë në KF Tirana
Kategoria:Futbollistë në KS Dinamo Tirana
Kategoria:Futbollistë në Kategoria Superiore
Kategoria:Të burgosur dhe të përndjekur në komunizëm